Søndag var det planen, at to fly med feriegæster skulle sætte kursen mod Rhodos. Men på grund af de voldsomme skovbrande på øen aflyser flere selskaber deres afgange. Til TV2 Nord oplyser Jettime, at man i aften kl. 18.00 sender et tomt fly mod Rhodos for at hente nogle af de feriegæster hjem, som befinder sig i de berørte områder. Ifølge Jettime skulle flere forskellige rejseselskaber have haft gæster med. Spies oplyser til TV2 Nord, at de har 144 gæster fra Aalborg på Rhodos lige nu. - Langt de fleste er i områder, der ikke er berørt af skovbrand. Vi har haft fem i de berørte områder. Alle berørte er vi i kontakt med og er evakueret. Vi har sendt sms ud og har vores kolleger dernede lokalt på Rhodos, der gør alt hvad de kan for at tage sig af berørte gæster og informere, lyder det i en sms fra Sofie Folden Lund, der er kommunikationschef.

Opsummering:
Skovbrandene på Rhodos hærger fortsat.